Mini (marka automobila)
<s>Mini je britanski proizvođač malih automobila, koji se nalazi u sastavu BMW-a od 1994. godine.</s>

<s>Istorija</s>

<s>Originalni Mini je bio ikona britanskih malih automobila proizvođača British Motor Corporation i njegovih naslednika.</s><s>Originalni Mini se proizvodio od 1959. do 2000. godine.</s><s>Prvi put na tržištu se pojavio 1959. godine, a samostalna marka automobila postaje 1969. godine.</s><s>Na početku je nosio nazive Ostin seven (Austin Seven) ili Moris mini-minor (Morris Mini-Minor), asocirajući na dve marke kompanije Britiš motor korporejšn.</s><s>U raznim varijantama zvao se i kantrimen (countryman), mouk (moke), 1275GT, klabmen (clubman) i kuper (cooper), mini sa poboljšanim performansama.</s>

<s>Mini je imao nekoliko vlasnika.</s><s>Prvobitno ga je proizvodila British Motor Corporation, koja je 1966. godine postala deo British Motor Holdings.</s><s>British Motor Holdings se spaja sa Leyland Motors 1968. i formira se British Leyland.</s><s>Osamdesetih godina 20. veka British Leyland doživljava bankrot, a Rover grupa koja je od 1988. godine deo British Aerospace (BAe), preuzima Mini.</s><s>1994. godine Rover grupu od BAe preuzima BMW.</s><s>Godine 2000, Rover grupa se usled finansijske krize raspala, a BMW zadržava brend Mini u svom vlasništvu.</s>

<s>Mini je učestvovao na reli trkama u Monte Karlu sa modelom Mini Cooper S, osvojivši prvo mesto 1964, 1965. i 1967. godine.</s>

<s>Trenutno Mini proizvodi modele hač (kao naslednik originalnog Minija), klabmen (karavan), kantrimen (krosover) i pejsmen (mini krosover sa troja vrata).</s><s>Hač i klabmen se proizvode u Oksfordu u Engleskoj, a kantrimen i pejsmen u pogonu Magna Steyr u Austriji.</s><s>Modele koje je proizvodio su Mini (1959–2000), Mini Moke (1964–1993), Mini E (2009–2010), Mini Coupé and Roadster (2010–2015).</s>

<s>Galerija</s>

<s>Reference</s>

<s>Spoljašnje veze</s>

<s>Mini: a brief history
 Istorijat marke Mini</s>

<s>Nastanci 1969.</s><s>Britanski proizvođači automobila‎
BMW</s>

